**«Таңғажайып-Жаңа жыл»атты мектепішілік іс-шара**

**І жүргізуші:**Ассалаумағалайкум! Құрметті қонақтар!

**ІІ жүргізуші:** Армысыздар, ардақты ұстаздар, оқушылар!

**І жүргізуші:** Жаңа жыл – жаңа қадам, жаңа бағыт,

Болашақ сыйлайтындай жаңа бақыт.

Тауық жылы кеп қалды ортамызға,

Жақсылықпен жалғассын жаңа уақыт.

Құтты болсын жаңа жыл, барша халық.

Қуанышқа, шаттыққа тамсанайық.

Бірімізге шынайы тілек тілеп,

Бар әлемге бақытпен жар салайық!

**ІІ жүргізуші:** Жаңа күнде ән қылып,

Тек жүреміз сән құрып.

Көңілдердей қартаймай,

Шырша тұрар мәңгілік!

(І жүргізушіге) Білесің бе, осы Жаңа жыл әлемдегі ең көп, әрі ең керемет тойланатын мереке екен.

**І жүргізуші:** Дұрыс айтасың, бұл күні қуанбаған жан қалмайды. Бәрінің жүздерінде күлкі мен шаттық. Әлемнің әр жерінде от шашулар атылып, жаңа жылдық шыршалар бой көтеріп, еңбектеген баладан еңкейген қарияға дейін бақыттың құшағында жүреді екен!

**ІІ жүргізуші:** Құрметті, ұстаздар, оқушылар! Сіздерді осындай бақытты шақтың қуанышы – Жаңа жыл мерекесімен шын жүректен құттықтаймыз!

**І жүргізуші:** Жаңа жыл тек қана бақыт, қуаныш әкелсін дей отырып, бүгінгі көңілді кешіміздің алғашқы сөз кезегін мектеп директоры Жылқыбай Нариман Малғаждарұлына береміз.

**ІІ жүргізуші:**

Жаңа жыл - қайсарлық пен жүректілік,

Баратын болашаққа білек түріп.

Әдемі тілектерге қол соғамыз,

Әлемге жақсылықтар тілеп тұрып.

**1-жүргізуші:** Балалар, біз сендерді таңғажайып оқиғаларға толы орманға шақырамыз!

(Қысқы орман іші. Айнала тып-тыныш. Ортаға ит шығады)

**Ит:** гаф, гаф Жаңа жыл болса келіп қалды, орман неге тып-тыныш? Орман тұрғындары қандай дайындық жасап жатыр? Жілігімді шыршаның астына қалдырайын. Ешкім байқамас. Ой, бүгін орман тыныш қой. Аңдар қайда? Сайраған құстар қайда? Олар шырша тойы болатынын білмей ме?

**Қарға:** Қарқ-қарқ, не болды сонша орманның тыныштығын бұзып? Не жаңалық әкелдің?

**ит:** Шырша тойы болатынын білмеуші ме едің? Мына орманның көңілсіздігіне таң қалып тұрмын. Шыршаның әдемісің-ай! Ал Аяз ата мен Ақшақар жоқ! Барлығына не болған?

**Қарға:** А-а, мен білдім олардың неге келмей жатқанын! Мыстан кемпір жылда келіп, балаларды ренжітетін. Биыл да тағы бір жамандық жасаған шығар.

**Ит:** Әне, Доңыз келе жатыр. Ол да көңілсіз ғой. Не болды екен?

**Қарға:** Доңыз саған не болған? Бүгін мереке ғой! Жаңа жыл! Сенің жылың. Ал сен көңілсізсің, неге?

**Доңыз:** Торайларымды көрмедіңдер ме ?торайларым, кішкентай бөбектерім, келіңдер, менің жаныма жиналыңдар!

(торайлары әр жерден шығып, Доңызға қарай жүгіреді)

**Доңыз:** Үлпілдегім, томпағым, жұмсағым, аппағым, кішкентайым, тұмсық мұрындым… қалай көпсіңдер! Біреуі жоқ, ең кенже торайым жоқ. Не істеймін, қайдан табамын?

**1-жүргізуші:** Балалар, Доңызға көмектесейік!

**Доңыз:** Ол өзі сондай кішкентай және қорғансыз. Оны Түлкі немесе Қасқыр жеп қоймай тұрғанда, тезірек тауып алуымыз керек.

(Орманның ортасында секіріп, ән айтып, торай үлкен жілікті тауып алады)

торай:    Орныңнан тұрсаңшы,

Киіміңді кисеңші,

Бетіңді жусаңшы.

Әйбәт киім кисеңші,

Далаға шықсаңшы.

Аппақ қардан аққала

Жасап кәне ойнайық,

Қыс қызығын тойлайық.

Ой, мынау не?. Қандай қызық бұл не екен? Кімдікі екен? Әй, біреулер келе жатыр. Тығылып қалайын.

 (Залдағы жарық сөнеді, қорқынышты әуен естіледі)

**1-жүргізуші:** Балалар, бұл кім? Қандай қорқынышты! (Ортаға Мыстан кемпір шығады)

**Мыстан кемпір:** Аспанда қайдағы бір тікұшақтар, ұшақтар ұшып жүр ғой. Тіпті аспанды жауып кетіпті. Тфу, МАИ нені қарап жүр? Таяғымды сындырып алдым. Ерте қуанып жатырсыңдар! Аяз Ата мен Ақшақарды мен ерітіп балқытып тастағанымды әлі білмейсіңдер ғой! Кім шығынымды өтейді? Жаңа сыпырғыш қайдан аламын? Қаншама томпиған, тәтті, әдемі балалар көп екен мына жерде! Жаңа жылға мені шақырмай, өздерің тойлап жатырсыңдар ма? Мерекені болғызбаймын! Балақайлар, мен сендерге жұмбақ жасырайын. Жауабын таба алмасаңдар, мен сендерді жеймін. Ал, тыңдаңдар.

**1.**     Бет-аузыңнан сүйеді,

 Сүйген жері күйеді.

**2.**     Қыста ғана болады,

 Ұстасаң, қолың тонады.

Сендер ақылды балаларсыңдар ғой өзі. Жалықтым жұмбақ жасырудан. Тағы қандай жамандық жасасам екен? (Анда-мында жүреді де,с тап болады)

Ей, мынау жілік қой ! ит жілігін жоғалтып алған ба? Ха-ха-ха! Ә, бәлем, қолға түстің бе? Мен сенен жілігің үшін ақша сұрайын! (Ұялы телефонын алып нөмірін тереді)

 Алло, ит, сенбісің? Сөйлеп тұрған Мыстан кемпір.

**Ит:** Иә, мен, не болды? Тыңдап тұрмын.

**Мыстан кемпір:** Қалың қалай? Жілігіңді жоғалтып алған жоқсың ба?

**Ит:** Оның саған керегі не?

**Мыстан кемпір:** Менің не тауып алғанымды білсең ғой! Бес әріптен тұрады, бірінші әріп Ж. (Сол кезде ит кіріп келеді)

**Ит:** Менің жілігім мына мыстанның қолына қалай түскен? Мен сенің көзіңді құртамын, Мыстан кемпір!

**Мыстан кемпір:** Енді бір адым аттасаңдар, мен мына жілікті сындырамын!

Сол кезде торайдың даусы естіледі.

(жылап: Төбелспеңіздерші, қойыңыздаршы )

Мен баламның дауысын естігендей болдым. (Сол кезде қарға, торайлар, доңыз, )

**Қарға:** Мыстан, иттің жілігін қайтар. Әйтпесе тұмсығыңды жұлып аламын.

(Мыстан кемпір жерге отыра қалып, жылай бастайды)

Мен ақымақ, енді маған ұшақ жоқ. Бірақ мен жілікті жарған жоқпын ғой!

Мыстан кемпір: Балалар, мені кешіріндерші! Мен де сендермен бірге Жаңа жылды тойлағым келеді. Енді мұндай жамандық жасамаймын.(жілікті итке береді)

**1-жүргізуші:** Жарайды, бұл жолы кешірейік.

**Ит**:
Мен тағы бір қонақпын
Он екі жылда оралар
Үлкендерге ақ ниет
Сіздерге де ақниет
Сіздерге де мың рахмет.
**Барлығы:** Қош бол, ит, қош бол.
**Доңыз:**  Хош көрдік қадірменді ағайын. Мені құрметпен қарсы алып жатқандарыңызға рахмет. Құдай қаласа мен сіздерге бақыт, қуаныш, табыс жылы боламын деп үміттенемін. Осы жыл күткенімізді ақтап, барлығыңызға бейбітшілік, амандық әкелсін. Сізге және сіздің жақындарыңызға болаттай денсаулық, таусылмас қуат, шығармашылық табыстар мен барлық бастауларыңыз сәтті нәтижелер берсін. Бүгін мен сіздерге торайларыммен бірге тосын сый ала келдім.
**1-жүргізуші:** Олай болса, кел төрлет, Жаңа жыл!

**2-жүргізуші:** Балалар, күн суып кетті ме? Олай болса, Аяз Ата мен Ақшақарды шақырайық.

**1-жүргізуші:** Бәріміз бірге қосылып «Аяз ата! Ақшақар! Ау!» деп шақырайық. (Аяз Ата мен Ақшақар келеді)

**Аяз Ата:** Аяулы ата - аналар, ардақты ұл қыздарға
Бүлдіршін балаларға бір сәлем!
Қандай жарқын жүздерің,
Қандай әсем жырларың
Асулармен алысқан,
Асау желмен жарысқан
Аталарың сендерге
Шаршап келді алыстан
(Балалармен амандасады.)
**Ақшақар:** Амансыздар ма, балалар, ұстаздар, ата - аналар. Өздеріңді сағынып келдік, жаңа жылдарыңыз құтты болсын, Өтіп кеткен ит жылымызға аман есен саулық тілеп, келер жылымыз доңыз жылына табыс жыл, береке, бірлік әкелсін деп, тарих жыл болсын деймін.
**Ақшақар:** Аяз ата қарашы, балалардың киімі қандай әдемі. Шырша да әсем безендірілген екен. Бәрі де сұлуланып кетіпті.
Шырша шамын жағайық, Жаңа жыл тойын ашайық. Барлығымыз «Шырша жан» «Шамдарыңды жарқырат» деп айтайық. (Барлығы айқайлайды, шырша шамдары жағылады.)
**Аяз ата:** Бәрекелді балалар! Шыршамыз жарқырап, айналаға қуаныш сыйлауда. Шыршаның құрметіне ән айтып, шыршаны айналып өтейік.
**1-жүргізуші:** Аяз Ата, сіз алыс жолдан шаршап келдіңіз, енді отырып, демалыңыз. Біздің сізге арналған жаңа жылдық тартуларымызды қабыл алыңыз! Бүгінгі Жаңа жыл мерекеміз сайыс түрінде өтпек,

**Бағдарламада:**

1. Таныстыру
2. Ертегілерден көрініс
3. Ән
4. Би.

**1-жүргізуші:** Сайысымызды бастамас бұрын әділ баға беретін әділ-қазыларымызды сайлап алайық

**2-жүргізуші:**

Биіктерде, төрлерде

Шалқи берсін туымыз.

Арналады сіздерге

Әніміз бен сәніміз.

Таныстыру кезеңін бастайық.

**1-жүргізуші:**

 Шырша тойы құтты болсын, ағайын,

Жыр тойында би билеп, ән салайық.

Күлкінің керуеніне біз де ілесіп,

Езу жимай бір жарасып қалайық-демекші сайысымызды бастайық!!!

2-кезең ертегілерден көрініс.

**2-жүргізуші:**

Ән қандай, ән болмысты қыздар қандай,

Тау жібіп әуенімен мұз жарғандай.

Сырлы саз Сарыарқадан ескен сайын

Барады көңілдерде ызғар қалмай.

Сайыскерлеріміздің әсем әндерін тыңдайық.

**1-жүргізуші:**

Құтты болсын Жаңа жыл!

Құтты болсын жаңа бақыт, достарым,

Тойлап көңіл ашайық

Кәне, биге басайық!

Топтарымыздың мың бұралған билерін тамашалайық.

**Аяз ата:**

 Ой, бәрекелді, өрендерім! Әсем ән шырқап, би билеп, аталарыңды бір қуантып тастадыңдар.

**1-жүргізуші:** Жаңа жылда жаңа белден асамыз,

Жаңа жылға жырмен шашу шашамыз.

Бейбітшілік ұранымен, жеңіспен

Жаңа жылда тағы да алға басамыз.

1-жүргізуші: Жайрандап Жаңа жыл келді,

Бар аймақ жаздай түрленді.

Қуаныш май гүліндей төрге сыймай,

Көңілдер жас үмітпен гүлденеді.

**Әділ-қазылар алқасына сөз кезегі беріледі.**

 **Аяз ата:** Қымбатты достарым, мен сендердің мына әсем шырша тойларына арнап қоржынымды сый-сияпаттарға толтырып келдім.

**1-жүргізуші:**

Аяз ата, біздің оқушыларымыз Жаңа жылға арнап, әдемі киімдер киіп келіпті және тақпақ, әндері де бар екен. Оқушылардың өнерлерін тамашалайық

Ендеше, келесі кезеңді костюм қорғауға беріледі.

**Ақшақар:** Балалар, шыршамыз біздің тамаша! Бірақ біздің сендермен қоштасатын уақыт та жетті!

**Аяз ата**: Иә, балалар, біздерді басқа шаһардың елді мекендері күтіп отыр. Сіздер әрі қарай думандатып, тойлай беріңдер. Жаңа жылдарыңыз құтты болсын!Сауболыңыздар**!                                                                                              1-жүргізуші:**

 Ерен байлық, береке,

Ырыс, қуат бол Жаңа жыл!

Көп болсын той, мереке,

Тыныштық бол, Жаңа жыл!

**2-жүргізуші**

Жаңа жылым, жол болсын,

Басқан қадам оң болсын!

Төрлет, төрлет, құтты жыл,

Бізге құтты жыл болсын!